b"\n_START_ARTICLE_\nBruno Gonz\xc3\xa1lez Cabrera\n_START_SECTION_\nCarrera futbol\xc3\xadstica\n_START_PARAGRAPH_\nProducte del planter del CD Tenerife va debutar com a s\xc3\xa8nior al CD Tenerife B la temporada 2009\xe2\x80\x9310 a Segona B, any en qu\xc3\xa8 l'equip descend\xc3\xad a tercera. El 4 de juny de 2011 va disputar el primer partit oficial amb el primer equip, en una derrota per 0\xe2\x80\x931 a fora contra la UD Las Palmas que fou el seu \xc3\xbanic partit a la segona divisi\xc3\xb3 la temporada 2010-11, en la qual el primer equip tamb\xc3\xa9 va descendir._NEWLINE_L'agost de 2011, Bruno fou cedit al CD Teruel per la temporada 2011\xe2\x80\x9312 de la segona divisi\xc3\xb3 B. Va retornar al Tenerife l'estiu de 2012 i fou definitivament promogut al primer equip, amb el qual va jugar 38 partits a la segona divisi\xc3\xb3 B 2012\xe2\x80\x9313, en la qual el Tenerife va retornar a la segona divisi\xc3\xb3 despr\xc3\xa9s de dos anys d'abs\xc3\xa8ncia.._NEWLINE_Bruno va marcar el seu primer gol com a professional l'1 de desembre de 2013, el darrer d'un empat 2\xe2\x80\x932 contra el Girona FC. El 6 de juliol de l'any seg\xc3\xbcent va signar un contracte per tres anys amb el Real Betis tamb\xc3\xa9 de segona divisi\xc3\xb3._NEWLINE_Bruno va jugar 33 partits i va marcar dos gols amb els Verdiblancos durant la seva primera temporada, en la qual l'equip va ascendir a La Liga. Va debutar a la m\xc3\xa0xima categoria el 23 d'agost de 2015, jugant com a titular en un empat 1\xe2\x80\x931 a casa contra el Vila-real CF._NEWLINE_Bruno va marcar el seu primer gol a primera divisi\xc3\xb3 el 18 de novembre de 2016, el primer d'una vict\xc3\xb2ria per 2\xe2\x80\x930 contra la UD Las Palmas a l'Estadi Benito Villamar\xc3\xadn. El seg\xc3\xbcent 7 de juliol, va signar un contracte per tres anys amb el Getafe CF."